Document ID: 32007D0865

DEĊIŻJONI TAL-KUMMISSJONI
ta’ l-20 ta’ Diċembru 2007
li temenda l-Appendiċi B ta’ l-Anness XII ta’ l-Att ta’ Adeżjoni ta’ l-2003 fir-rigward ta’ ċerti stabbilimenti fis-settur tal-laħam fil-Polonja
(notifikata taħt id-dokument numru C(2007) 6494)
(Test b’relevanza għaż-ŻEE)
(2007/865/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat l-Att ta’ l-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, u b’mod partikolari l-Anness XII, il-Kapitolu 6, it-Taqsima B, is-Sottotaqsima I(1), il-paragrafu (e) tiegħu,
Billi:
(1)
Il-Polonja ngħatat perjodi tranżizzjonali għal ċerti stabbilimenti elenkati fl-Appendiċi B (1) ta’ l-Anness XII għall-Att ta’ l-Adeżjoni ta’ l-2003. Il-pssobbiltà li jingħataw perjodi tranżizzjonali għall-istabbilimenti tal-laħam fil-Polonja tintemm fil-31 ta’ Diċembru 2007.
(2)
L-Appendiċi B ta’ l-Anness XII ta’ l-Att ta’ l-Adeżjoni ta’ l-2003 ġie emendat mid-Deċiżjonijiet tal-Kummissjoni 2004/458/KE (2), 2004/471/KE (3), 2004/474/KE (4), 2005/271/KE (5), 2005/591/KE (6), 2005/854/KE (7), 2006/14/KE (8), 2006/196/KE (9), 2006/404/KE (10), 2006/555/KE (11), 2006/935/KE (12), 2007/202/KE (13), 2007/443/KE (14), 2007/555/KE (15) u 2008/864/KE (16).
(3)
Skond dikjarazzjoni uffiċjali mill-awtorità kompetenti Pollakka ċerti stabbilimenti fis-settur tal-laħam lestew il-proċess tagħhom ta’ titjib u issa jinsabu f’konformità sħiħa mal-leġiżlazzjoni Komunitarja. Ċerti stabbilimenti temmew l-attivitajiet li għalihom kienu kisbu perjodu tranżitorju. Dawk l-istabbilimenti għandhom għalhekk jitneħħew mil-lista ta’ stabbilimenti li qegħdin fi tranżizzjoni.
(4)
L-Appendiċi B ta’ l-Anness XII ta’ l-Att ta’ l-Adeżjoni ta’ l-2003 għandu għalhekk jiġi emendat skond dan.
(5)
Il-Kumitat Permanenti għall-Katina Alimentari u s-Saħħa ta’ l-Annimali ġie infurmat bil-miżuri previsti f’din id-Deċiżjoni,
ADOTTAT DIN ID-DEĊIŻJONI:
Artikolu 1
L-istabbilimenti elenkati fl-Anness ta’ din id-Deċiżjoni tneħħew mill-Appendiċi B ta’ l-Anness XII ta’ l-Att ta’ l-Adeżjoni ta’ l-2003.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 20 ta’ Diċembru 2007.

Labels: 0
18
15
17